Sjö íslensk skip eru nú á kolmunnaveiðum austur af Færeyjum . Heldur rólegt er á miðunum . Ljósmynd / Börkur Kjartansson Sjö íslensk skip eru nú á kolmunnaveiðum austur af Færeyjum . Tómas Kárason , skipstjóri nóta - og togveiðiskipsins Beitis NK , segir heldur rólegt vera á miðunum . „ Það var bræla hérna í tvo daga og svo er fínt veður núna . Við erum bara á fyrsta holi , “ segir hann . Framan af hefur kolmunnaveiði gengið þokkalega og landaði Beitir 3.100 tonnum úr færeysku lögsögunni í Neskaupstað á mánudag . „ Hún var ágæt fyrir brælu . Búið að vera svakalega rólegt síðan í gær , “ svarar skipstjórinn spurður hvernig veiðin gengur nú . Hann segist ekki geta sagt til um hversu langur túrinn verði að þessu sinni enda velti það á hvernig veiðum miðar . „ En maður veit aldrei . Það fer kannski eitthvað að gefa . Allavega fer rólegt af stað eftir bræluna , “ bætir Tómas við og segir jafnframt mörg skip á svæðinu . Íslensku skipin sem nú eru á sama svæði og Beitir eru Huginn VE - 055 , Víkingur AK - 100 , Margrét EA - 710 , Jón Kjartansson SU - 111 , Venus NS - 150 og Bjarni Ólafsson AK - 070 . Fram kemur á vef Síldarvinnslunnar að skip fyrirtækisins hafi hafið kolmunnaveiðar í færeysku lögsögunni í síðasta mánuði og að Bjarni Ólafsson og Beitir þegar hafa landað fyrstu förmunum í Neskaupstað . Þá hafi þegar verið landað um 5 þúsusund tonnum og var Börkur NK á leið til hafnar í gær með tvö þúsund tonn .